རྒྱུ་སྐར་གྱི་གསང་བ་རྙེད་པའི་དེ་རིང་།ཁྱེད་ངོ་མའི་གསང་བ་ཞིག་ཏུ་གྱུར།སུ་ལའང་དོ་སྣང་མི་སླེབས་པའི་དབེན་དགོན་གྱི་གྲུ་ཁ་ཞིག་ཏུ།འདའ་མི་ཐུབ་པའི་རྨི་ལམ་མང་པོ་ཞིག་གི་ནང་རོལ་ན།བློས་མི་ཐོངས་པའི་གསང་བ་ཅི་འདྲ་ཞིག་རྙེད་ཡོད་པ་སུས་ཤེས།ཁྱེད་ཀྱིས་གསང་བ་མང་པོ་ཞིག་གི་ཁ་བྱང་བཟུང་སྟེ།ཕྱིར་མི་ལྡོག་པའི་ཞིང་ཁམས་དེའི་སྒོ་ཐེམ་ལ་སྔས་ནས།ནམ་གུང་གི་བར་འཁྱགས་ལ་རྒོལ་ཐུབ་པ་གླེན་པའི་ཨུ་ཚུགས་སམ།མཁས་པའི་རང་ཚུགས་སུ་འགྲེལ་རུང་ཡང་།འགྲེལ་བཤད་མཁྲེགས་པོ་ཞིག་མི་གནང་རོགས།ང་འཁྱགས་ནས་འཁེང་ལ་ཉེ།